stanford-oval/wikipedia huggingface dataset:
לוציה וונדראצ'קובה
הערות שוליים

↑  "Rozcházíme se, oznámili Tomáš Plekanec s Lucií Vondráčkovou". Echo24 (בצ׳כית). 2018-08-07. נבדק ב-2021-10-21.
| --- | --- |
בקרת זהויות :  ISNI: 0000 0000 5633 916X  LCCN: no2005100079  MusicBrainz: 2d76f8a0-5400-47c3-b64a-b6e04e1012aa  NKC: jn20000703386  VIAF: 84038651   WorldCat (עם VIAF): 84038651
מהו קודרו

מהמד (מהו) קודרו (בבוסנית: Mehmed "Meho" Kodro; נולד ב-12 בינואר 1967 במוסטאר) הוא כדורגלן עבר בוסני ששיחק בעמדת החלוץ, וכיום מאמן כדורגל. בנו קנאן קודרו גם הוא כדורגלן המשחק בנבחרת בוסניה והרצגובינה.
קריירה ככדורגלן

קודרו ערך את הופעת בכורתו בליגת העל היוגוסלבית ב-1985, במדי קבוצת עירו המקומית, ולז' מוסטאר. הוא עזר לקבוצה להגיע פעמיים למקום השלישי בליגה ופעם למקום השני. עם פרוץ מלחמות יוגוסלביה היגר קודרו לספרד, שם שיחק במשך רוב שנותיו. תחילה שיחק בשורות ריאל סוסיאדד, בין 1991 ל-1995, וב-1992 ערך את שתי הופעותיו היחידות במדי נבחרת יוגוסלביה. בסוסיאדד זכה להצלחה ולהערכה רבה. בעונת 1993/1994 הבקיע 23 שערים, ובעונה הבאה היה אף סגן מלך השערים של הליגה, עם 25 שערים ב-35 משחקי ליגה.
מאמן ברצלונה יוהאן קרויף החתים את קודרו לפני עונת 1995/1996. עונתו הראשונה והיחידה במועדון הייתה לא מוצלחת. כמו כן, ב-1996 הוא השתתף בראשונה מתוך 13 הופעות במדי נבחרת בוסניה והרצגובינה. הוא נפצע מספר פעמים במשך העונה, הבקיע תשעה שערים בלבד ולא עזר לקבוצתו לזכות בתואר כלשהו. פיטוריו של קרויף, שתמך בקודרו, סימנו את סופו במועדון. קודרו הצטרף לטנריפה ושיחק שם במשך שלוש עונות.
ב-1999 הצטרף לדפורטיבו אלבס שאך עלתה ללה ליגה, ועזר לה לסיים במקום השישי ולהעפיל לגביע אופ"א. לאחר עונה בודדת בקבוצה, ב-2000, עבר למכבי תל אביב הישראלית. קודרו כבש שער אחד בתשעה משחקים, ולאחר שנפצע עזב את הקבוצה באוקטובר 2000 ופרש ממשחק פעיל/
קריירה כמאמן

ב-2006 מונה קודרו להיות עוזרו של מאמן ריאל סוסיאדד חוזה מריה באקרו. בינואר 2008 החל לשמש מאמנה של נבחרת בוסניה והרצגובינה. הוא היה מאמנה במשך שני משחקי ידידות, אך כשסרב להשתתף במשחק ידידות מול נבחרת איראן במאי אותה שנה, פוטר מתפקידו.
בשנת 2008 מונה למאמן קבוצת הנוער של ריאל סוסיאדד, וכעבור שנתיים מונה למאמן קבוצת המילואים של המועדון מליגת המשנה בספרד, תפקיד אותו מילא עד שנת 2013.
במהלך עונת 2014/2015 אימן את סרייבו מארץ הולדתו. בדצמבר 2016 התמנה לתפקיד מאמן סרבט ז'נבה, תפקיד אותו מילא עד למרץ 2018.
תארים ככדורגלן

הגביע היוגוסלבי: 1985/1986
גביע המדינה: 2000/2001
הערות שוליים

↑  מערכת וואלה! NEWS‏, מהו קודרו עוזב את הארץ, באתר וואלה, 26 באוקטובר 2000
לידיה חטואל-צוקרמן

חטואל-צוקרמן, 1996
לידיה חטואל-צוקרמן (נולדה ב-15 באוגוסט 1963) היא סייפת עבר ישראלית. היא ייצגה את ישראל בשלוש אולימפיאדות (לוס אנג'לס 1984, ברצלונה 1992 ואטלנטה 1996)ונשאה את דגל ישראל בטקס הפתיחה של המשחקים האולימפיים (אטלנטה 1996).
לאחר פרישתה עסקה בפעילות ציבורית הייתה חברה בוועד האלימפי ויו"ר איגוד הסייף בישראל. היא מורה לחינוך גופני במכללת אוהלו. החל מ-2018 היא דוקטור בחינוך ובמנהל ספורט.
ביוגרפיה

חטואל-צוקרמן נולדה בקזבלנקה ב-1963 ועלתה לישראל זמן קצר לאחר מכן עם בני משפחתה והם התגוררו בעכו.
ביוגרפיה > קריירה ספורטיבית

חטואל-צוקרמן החלה להתאמן בסיף בגיל 8 וב-1979, כשהיא בת 16, זכתה לראשונה באליפות ישראל ברומח, הישג אותו שחזרה במהלך הקריירה שלה 20 פעמים, מהן 16 ברציפות ואף נרשם על כך שיא בספר השיאים של גינס. בין השנים 1995 - 1996 דורגה בין 16 הסייפות הראשונות בעולם.
ביוגרפיה > קריירה ספורטיבית > אולימפיאדה

אולימפיאדת מוסקבה (1980) – הייתה אמורה להיות האולימפיאדה הראשונה בה היא משתתפת לאחר שעברה את המינימום האולימפי, אולם החרם האמריקאי שאליו הצטרפה גם ישראל מנע זאת ממנה.
אולימפיאדת לוס אנג'לס (1984) – סיימה במקום 26. בסיבוב הראשון היא ניצחה את כל ששת הקרבות בתוצאה של (30 - 17), כולל את מרגריטה צלפי מאיטליה (5 - 4). בשלב רבע הגמר היא ניצחה קרב אחד והפסידה ב-3 קרבות בתוצאה של (10 - 19), כולל למרגריטה צלפי (1 - 5).
אולימפיאדת סיאול (1988) – לאחר שעברה את כל הקריטריונים להשתתפות נמסר לה כי מאחר שהיום השני של תחרויות רומח נשים חל ביום כיפור, הוחלט על ידי הרשויות שלא לשלוח אותה.
אולימפיאדת ברצלונה (1992) – סיימה במקום 23. בסיבוב הראשון היא ניצחה 3 הקרבות והפסידה ב-2 קרבות, בתוצאה של (22 - 20). בשלב הבא היא ניצחה קרב אחד והפסידה ב-2 קרבות.
אולימפיאדת אטלנטה (1996) – הגיעה כוותיקת הספורטאים במשלחת הישראלית ונבחרה לשאת את דגל ישראל בטקס הפתיחה של המשחקים. הופעתה האישית במשחקים הייתה הטובה ביותר של סייף ישראלי אי פעם במשחקים האולימפיים, והיא סיימה במקום 13, לאחר ניצחון בסיבוב השני על פליציה צימרמן מארצות הברית (15 - 12) והפסד בסיבוב השלישי למוניקה וובר-קוסטו מגרמניה (13 - 15). נוסף לכך, הייתה זאת הפעם הראשונה שלמדינת ישראל היה ייצוג של נבחרת קבוצתית בסייף אשר כללה את איילת אוחיון, לילך פריסקי. הנבחרת סיימה במקום 9 מתוך 11 מדינות משתתפות לאחר שהפסידו לנבחרת סין בתוצאה 29 - 45 אך נצחו את הנבחרת של המדינה המארחת ארצות הברית בתוצאה 45 - 39.
ביוגרפיה > קריירה ספורטיבית > אליפות העולם בסיף

1982 רומא, איטליה – מקום 52
1983 וינה, אוסטריה – מקום 26
1986 סופיה, בולגריה – מקום 22
1987 לוזאן, שווייץ - מקום 20
1989 דנוור, ארצות הברית – מקום 18
1990 ליון, צרפת – מקום 16
1991 בודפשט, הונגריה – מקום 8, דירוג שיא
1994 אתונה, יוון – מקום 15
1995 האג, הולנד – מקום 38
1999 סיאול, קוריאה הדרומית – מקום 73
2001 נים, צרפת – מקום 14
2002 ליסבון, פורטוגל – מקום 43
ביוגרפיה > קריירה ספורטיבית > אליפות אירופה בסיף

2002 שלב חצי גמר
ביוגרפיה > קריירה ספורטיבית > גביע העולם Grand Prix

1996 קומו, איטליה -
1997 טורינו, איטליה -
ביוגרפיה > קריירה ספורטיבית > המכביה

1985 - המכביה ה-12
2001 - המכביה ה-16
ביוגרפיה > קריירה ספורטיבית > כינוס הפועל

1991 - כינוס הפועל ה-14
בשנת 2012 עדיין עסקה בפעילות ספורטיבית ואף הגיעה להישגים ברמה הארצית בתחרות בה היו "לראשונה בישראל: אם ובנה באותה תחרות סייף".
ביוגרפיה > פעילות ציבורית

חטואל-צוקרמן נמנתה עם מקימי ועד הספורטאים האולימפיים לאחר אולימפיאדת אטלנטה, והייתה חברה בו עד 2009. בין 2004 ל-2009 שמשה גם כחברה בוועד האולימפי.
בין השנים 2010 ל-2012 כיהנה כיושבת ראש איגוד הסיוף בישראל.
בין השנים 2004 ל-2013 שמשה בתפקיד מנהלת ראשות הספורט העירוני של העיר עכו ועם שחרורו של גלעד שליט מהשבי היא ארגנה את מרוץ האופניים "מדוושים לשלום" 2012.
לקראת הבחירות לכנסת ה-24 שובצה במקום ה-36 ברשימת יש עתיד.
חייה האישיים

חטואל-צוקרמן היא אחותו של הסייף יצחק חטואל, שהשתתף לצדה באולימפיאדת לוס אנג'לס, של מאמן הסייף חיים חטואל ודודתם של הסייפים דלילה חתואל ומאור חטואל.
בשנת 1989 היא נישאה לרוברט צוקרמן ויחד הביאו לעולם ארבעה ילדים שאף הם עוסקים בסייף. עידן צוקרמן (אלוף ישראל לנוער ולקדטים), מתן צוקרמן (אלוף ישראל לנוער ולקדטים), נירן צוקרמן (אלוף ישראל לגילאי 13)[דרוש מקור] וליהי (אלופת ישראל לגילאי 13).[דרוש מקור]
חטואל-צוקרמן היא מורה לחינוך גופני ועסקה בהוראה בחינוך המיוחד בבית הספר רגבים. החל משנת 2017 היא משמשת גם כמדריכה פדגוגית במכללת אוהלו.
חייה האישיים > השכלה

בשנת 2018 הוענק לה תואר דוקטור בחינוך ובמנהל ספורט מאוניברסיטת באבש-בולאי (אנ') שבקלוז'-נאפוקה, רומניה, בנושא "השפעת תוכנית אימונים בסיף על ילדים המאובחנים עם הפרעת קשב, ריכוז והיפראקטיביות".
ליברטריאניזם אזרחי

ליברטריאנים-אזרחיים מגינים על שריפת דגל כצורת ביטוי ומחאה לגיטימית
ליברטריאניזם אזרחי (בעברית ידוע גם כליברליזם אזרחי) הוא סט עקרונות מגוונים מתוך התפיסה הליברטריאנית המקדשים את זכויות הפרט, זכויות פוליטיות, והחופש האזרחי בכללותו אל מול גופי סמכות כגון מדינה, תאגיד, או נורמות חברתיות. בניגוד לתפיסות שונות במדע המדינה, ליברטריאניזם אזרחי אינה השקפה פוליטית שלמה, אלא אוסף של עקרונות משותפים כלפי מימוש זכויות הפרט והאזרח. על כן ניתן למצוא מוטיבים "ליברטריאנים אזרחיים" במספר פילוסופיות פוליטיות, הן בימין והן בשמאל המפה הפוליטית.
מהות התפיסה הליברטריאנית-אזרחית היא בהצרת ההגבלות על חופש הפרט מצד בעלי סמכות: המדינה, אוניברסיטה, מעסיק וכו' - אל המינימום האפשרי. בפרט, שמירה נרחבת על חופש הביטוי כחלק מהתיקון הראשון לחוקת ארצות הברית, אף כלפי שריפת דגל, דברי תועבה והסתה. אלמנטים נוספים של התפיסה הליברטריאנית-אזרחית הם הגנה על זכויות דיגיטליות ושמירה על פרטיות ברשת, הפרדת הדת מהמדינה ושמירה על חופש דת וחופש מדת, והתנגדות לצמצום והתעלמות מזכויות אדם בשם "ביטחון לאומי" או המלחמה בטרור.
בארצות הברית, שתיים מהתנועות המרכזיות הדוגלות בתפיסה זאת הן האיגוד האמריקאי לחירויות אזרחיות וקרן החזית האלקטרונית.
ראו גם

ליברליזם
ליברטריאניזם
זכויות הפרט
פשע ללא קורבן
לגליזציה
הערות שוליים

↑  Transforming Free Speech; the Ambiguous Legacy of Civil Libertarianism, מתוך ספרו של מרק גרבר
↑  רמי לבני, הארץ‏, אל תמהרו לקבור את השמאל הישראלי. בארצות הברית ובדרום אמריקה הצליחו הסוציאליסטים להמציא עצמם מחדש, באתר וואלה, 20 בפברואר 2009
↑  Civil Libertarians and Academics Who Support Censors , מאמר דעה של אלן דרשוביץ, בהפינגטון פוסט
לורה פייפר

| --- | --- |
אין תמונה חופשית
 לידה:  1980 (בת 44 בערך) מגראפלט, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2002 
 מקום לימודים:  טריניטי קולג'  Rainey Endowed School 
 פרופיל ב-IMDb
 
לורה פייפר (באנגלית: Laura Pyper; נולדה ב-1980) היא שחקנית צפון אירית. היא מוכרת בעיקר מהופעתה בתפקיד אלה די בעונה השנייה של הסדרה "הקס", ג'יין פיירפקס במיני-סדרה "אמה",. עוד גילמה את לזלי האוול במיני-סדרה "הסוד" של ITV משנת 2016.
ביוגרפיה

פייפר נולדה במגראפלט שבצפון אירלנד. יש לה שני אחים ושתי אחיות. היא למדה בבית הספר "Rainey Endowed", ואחר לך למדה ספרות אנגלית ודרמה בטריניטי קולג' בדבלין.
הופעת הבכורה של פייפר בקולנוע הייתה בתפקיד לין בסרט "שלטון האש", בו השתתפה עוד כשהייתה סטודנטית. עוד הופיעה בסרט האירי "Headrush" בתפקיד ויקי נובל.
בטלוויזיה שיחקה פייפר בתפקיד אלה דין בעונה השנייה של סדרת הדרמה העל-טבעית "הקס" של ערוץ Sky One. ב-2009 גילמה את ג'יין פיירפקס בעיבוד של ה-BBC לרומן "אמה" מאת ג'יין אוסטן. היא כיכבה בתפקידי אורח בסדרות "שדים", "רופאים", "עדות אילמת", "The Bill" ו-"Bachelors Walk".
פייפר השתתפה כמדבבת במשחק הווידאו "Dead Space: Extraction" בתפקיד לקסין מורדוך.
בתיאטרון שיחקה פייפר במחזה "דון חואן בסוהו" בתיאטרון דונמאר ורהאוס, ובמחזה "Blackwater Angel" בתיאטרון פינבורו. ב-2009 גילמה את קרסידה בהפקה של השייקספיר גלוב של המחזה "טרוילוס וקרסידה". ב-2010 שיחקה בתפקיד לילי קהיל בהפקה מחודשת של המחזה "פאנק רוק". ב-2012 הופיע בתפקיד לורל בהפקה של דאגלס הודג' של המחזה "סיפור אהבה בשלושה פרקים" שהועלה ב-Menier Chocolate Factory. ב-2014 שיחקה בתפקיד גברת מנינגהם במחזה "Gas Light" בתיאטרון סולסברי פלייהאוס. ב-2019 גילמה את ביאטריס במחזה "מראה מעל הגשר" ב-York Theatre Royal וב-Royal & Derngate.
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | Bachelors Walk | ויקי לסטר | סדרת טלוויזיה (2 פרקים) |
| 2004 | Omagh | לוריין וילסון | סרט טלוויזיה |
| 2004 | הולבי סיטי | אליסון קרמן | בפרק "Playing with Fire" |
| 2005 | הקס | אלה די | סדרת טלוויזיה |
| 2006 | צוות איי.טי. | לורה | בפרק "Yesterday's Jam" |
| 2007 | רופאים | האנה פארמר | בפרק "The Big Issue" |
| 2008 | The Bill | מנדי גלובר | סדרת טלוויזיה (2 פרקים) |
| 2008 | עדות אילמת | אסתר רובוטקין | בפרק "Judgement" |
| 2009 | שדים | גרייס | בפרק "Saving Grace" |
| 2009 | Vidiotic |  | תוכנית מערכונים |
| 2009 | The Bill | שרה לאולר | בפרק "Old Habits" |
| 2009 | רופאים | אורסולה לנטון | בפרק "Dummy" |
| 2009 | אמה | ג'יין פיירפקס | מיני-סדרה |
| 2009 | ספוקס | אישה צעירה | סדרת טלוויזיה (פרק אחד) |
| 2011 | הולבי סיטי | בקי אנווין |  |
| 2013 | לות'ר | ג'ודי | סדרת טלוויזיה (פרק אחד) |
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | שלטון האש | לין |  |
| 2003 | Headrush | ויקי נובל |  |
| 2010 | Isle of Dogs | קלי |  |
תפקידים בתיאטרון

"Blackwater Angel" - תיאטרון פינבורו, פברואר - מרץ 2006 (בתפקיד ליזי מהאר)
"דון חואן בסוהו" - דונמאר ורהאוס, נובמבר 2006 - פברואר 2007 (בתפקיד אלווירה)
"טרוילוס וקרסידה" - שייקספיר גלוב, יולי - ספטמבר 2009 (בתפקיד קרסידה)
"פאנק רוק" - ליריק האמרסמית' וסיבוב הופעות, ספטמבר - נובמבר 2010 (בתפקיד לילי קהיל)
"סיפור אהבה בשלושה פרקים" - Menier Chocolate Factory, מאי 2012 (בתפקיד לורל)
"Gas Light" - סולסברי פלייהאוס, מרץ 2014 (בתפקיד גברת מנינגהאם)
"מראה מעל הגשר" - תיאטרון רויאל ביורק ותיאטרון Royal & Derngate, ספטמבר - אוקטובר 2019 (בתפקיד ביאטריס)
הערות שוליים

1 2 3  Watson, Audrey (4 בדצמבר 2005). "The Joy of Hex". Belfast Telegraph. נבדק ב-2008-06-17. {{cite web}}:  (עזרה)
↑  Virginia Heffernan (1 ביוני 2007). "Witchy Girls on a Mission: The Dark Side of Cliques". The New York Times. נבדק ב-2008-01-21. {{cite web}}:  (עזרה)
1 2  TROILUS & CRESSIDA Comes To The Globe, 7/12 - 9/20 2009-06-01. Retrieved on 2009-07-14.
↑  Nicholas Banks, Ed Franklin, Ruth Milne & More Lead PUNK ROCK At Lyric Hammersmith 2010-09-06. Retrieved 2010-11-20.
↑  "From an outdoor Dream to Torch Song Trilogy: Tristram Kenton's week on stage – in pictures". The Guardian (באנגלית בריטית). 2012-06-14. ISSN 0261-3077. נבדק ב-2019-11-09.
↑  "Review: Gaslight, Salisbury Playhouse Until March 1". This Is Wiltshire (באנגלית). נבדק ב-2019-11-09.
↑  "Review: A View From the Bridge (York Theatre Royal) | WhatsOnStage". www.whatsonstage.com (באנגלית בריטית). נבדק ב-2019-11-09.
מג'דל ענג'ר

| --- | --- |
מצודה מעל העיירה מג'דל ענג'ר
מצודה מעל העיירה מג'דל ענג'ר
 מדינה:  לבנון לבנון
 מחוז:  אל-בקאע
 נפה:  זחלה
 שטח:  20 קמ"ר
 גובה:  950 מטרים
 אוכלוסייה:  ‏
  ‑ בעיירה:  23,000 (2006)
 קואורדינטות:  33°42′27″N 35°54′14″E﻿ / ﻿33.707491666667°N 35.904008333333°E﻿ / 33.707491666667; 35.904008333333 
 אזור זמן:  Egypt Standard Time
 http://www.majdalanjar.com/
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמג'דל ענג'ר(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמג'דל ענג'ר  he tabBackground:;tabBorder:#aaa;defaultTab:0;
מג'דל ענג'ר (בערבית: مجدل عنجر) היא עיירה סונית בלבנון, בנפת זחלה שבמחוז אל-בקאע.
מיקום

העיירה ממוקמת בקרבת הגבול עם סוריה, בגובה של 970 מ' מעל פני הים, ליד צומת הדרכים: כביש בעלבכ – מרג' עיון (מצפון לדרום) עם הכביש הבין-לאומי המקשר בין ביירות לדמשק (ממערב – למזרח), במרחק של כ-55 קילומטרים מביירות וכ-57 קילומטרים מדמשק. שטח העיירה הוא כ-25 קמ"ר.
העיירה גובלת מצפון בכפר ענג'ר, מדרום בכפר סווירי (אנ') וממזרח בכפר חַ֫אוּשׁ אל-חרימה (ער') ובקמפוס הבקאע של האוניברסיטה הלבנונית הבין-לאומית (אנ').
אוכלוסייה

אוכלוסייה של כ-23,000 איש (בשנת 2006).
חקלאות

הגידולים החשובים ביותר הם דגנים, ענבים, ירקות, ומטעי פרי כגון אגוזים, אפרסקים משמשים, דובדבן, רימון, שקדים, זיתים.
מסחר

העיירה מג'דל ענג'ר משמשת כתחנת מעבר לסחורות בין לבנון לסוריה ומשם למדינות ערב. לצורך זה הוקמו בעיירה נציגויות ומשרדים של חברות ייבוא וייצוא.
ארכאולוגיה

מג'דל אנג'אר I הוא אתר ארכאולוגי, כקילומטר וחצי מערבית לעיירה, שבו מצא הארכאולוג הישועי, אוגוסט ברגי (אנ') כלי צור רבים שתוארכו לתקופות שונות, ובין היתר מכלול נאוליתי עם איזמלים, סכינים וגרזנים.
מג'דל אנג'אר II נמצא מצפון לכפר ליד הכביש. נמצאו בו אבני צור נאוליתי מהמקום ובכלל זה כלי חיתוך גדולים וכן שברי חרסים.
מצודת ענג'ר (ער'): הקיסר הרומי קלאודיוס נתן את המקום להורדוס מלך חאלקיס (נינו של הורדוס) שבנה שם מקדש. בתקופה העבאסית המקדש הוסב למצודה ששרידיה עומדים מעל העיירה.
דכווה כפר קטן, כ-4 קילומטרים בקו אווירי, דרומית-מערבית למג'דל ענג'ר (כ-10 קילומטרים ברכב), עם שרידים נאוליתיים וכן שרידי מקדש רומי, שהוסב מאוחר יותר לכנסייה.
הערות שוליים

↑  Gary C. Gambill, ISLAMIST GROUPS IN LEBANON, www.mafhoum.com, ‏4 December 2007
↑  Moore, A.M.T. (1978). The Neolithic of the Levant. Oxford University, Unpublished Ph.D. Thesis. pp. 444–446.
↑  Majdel Anjar temple - LebanonUntravelled.com, ‏2020-07-20 (באנגלית)
↑  Majdal Anjar | Archiqoo, archiqoo.com
| --- | --- |
בקרת זהויות :  NLI: 987007535882305171  LCCN: no98073450  VIAF: 148063189   WorldCat (עם VIAF): 148063189
ליבריה במלחמת העולם השנייה

חיילי ארצות הברית בליבריה
מעורבותה של ליבריה במלחמת העולם השנייה החלה בינואר 1944, לאחר שוויליאם טובמן נבחר לכהן כראש ממשלת ליבריה. לאחר היבחרו הכריזה ליבריה מלחמה רשמית על מדינות הציר, אך כבר שנתיים קודם לכן תמכה ליבריה במאמצי המלחמה של בעלות הברית עקב הסכמי ההגנה שלה עם ארצות הברית.
לצד סרי לנקה וקונגו הבלגית, החזיקה ליבריה באחד ממקורות הגומי הבודדים שנותרו לבעלות הברית. כדי להבטיח אספקה קבועה של גומי, החלה ארצות הברית לפתח את ליבריה כבר ב-1926, ולשם כך בנתה במדינה את נמל התעופה הבינלאומי רוברטס וכן נמל מים עמוקים במונרוביה.
המצאות צבא ארצות הברית בליבריה גרמה לעיתים למהומות עם האזרחים והחיילים הליברים, בעת שהחיילים האמריקאים חרגו מסמכויותיהם הרשמיות.
בשנת 1944, עם כניסתה למלחמה, אימצה ליבריה את הדולר האמריקאי והייתה אחת מארבע המדינות האפריקאיות שהצטרפו לארגון האומות המאוחדות עם הקמתו.
זירת הים התיכון במלחמת העולם השנייה לא פסחה גם על ליבריה, וכוחות צבא אמריקאים היו במדינה מאפריל 1945 ועד ל-1946.
ראו גם

ליבריה במלחמת העולם הראשונה
הערות שוליים

↑  פרנק שרמן, Liberia: The Land, Its People, History and Culture, Intercontinental Books, 2010
↑  "International Spotlight: Africa on the Agenda". Media.washingtonpost.com. נבדק ב-2015-05-19.
↑  "Global Connections . Liberia . U.S. Policy". PBS. נבדק ב-2015-05-19.
↑  Foreign Relations of the United States: Diplomatic Papers, 1943, The Near East and Africa, Volume IV - Office of the Historian, history.state.gov
↑  Judith Bellafaire, The Army Nurse Corps: A Commemoration of World War II Service, U.S. Army Center of Military History, 1993. (באנגלית)
↑  HyperWar: Federal Records of WWII--Military Agencies [Part IV--Theaters], www.ibiblio.org
| מלחמת העולם השנייה לפי מדינה |
| --- | --- | --- |
| אירופה | איטליה • איסלנד • אירלנד • אלבניה • אסטוניה • בולגריה • בלגיה • ברית המועצות (אוקראינה • אזרבייג'ן • בלארוס) • גרמניה הנאצית • דנמרק • הוותיקן • הולנד • הונגריה • הממלכה המאוחדת • איי התעלה • גיברלטר • וויילס • יוגוסלביה • יוון • לוקסמבורג • ליטא • ליכטנשטיין • נורווגיה • סלובניה • ספרד • פולין • פורטוגל • פינלנד • צ'כוסלובקיה (סלובקיה) • צרפת • רומניה • שוודיה • שווייץ |  |
| אסיה | איראן • בורמה • הודו • הודו–סין (קמבודיה) • הונג קונג • הפיליפינים • היישוב היהודי • טובה • טורקיה •  טיבט • יפן • מונגוליה • מלאיה • נפאל • סין (מנצ'וריה) • סינגפור • מדינה • ציילון • תאילנד |  |
| צפון אמריקה | אל סלוודור • ארצות הברית • גרינלנד • ניופאונדלנד • פנמה • קובה •  קנדה |  |
| דרום אמריקה | אורוגוואי • אמריקה הלטינית • ארגנטינה • ברזיל • גויאנה הבריטית • ונצואלה • סורינאם • קולומביה |  |
| אפריקה | אפריקה המערבית הצרפתית • אתיופיה • גמביה • דרום אפריקה • חוף השנהב • ליבריה • מדגסקר • מצרים • ניאסלנד • סומלילנד הבריטית • סומלילנד הצרפתית • סיירה לאון • צפון אפריקה (מרוקו • תוניסיה) • קונגו הבלגית • קניה • רודזיה הדרומית |  |
| אוקיאניה | אוסטרליה • איי גילברט • איי האוקיינוס השקט • איי שלמה • נאורו • ניו זילנד |  |
| אחר | אנטארקטיקה |  |
מהדר

.
תרשים המתאר פעולת מהדר בעל מספר שפות ומספר יעדים
מְהַדֵּר (באנגלית: Compiler) הוא תוכנית מחשב המתרגמת משפת מחשב אחת לשפת מחשב אחרת. המהדר הקלאסי מקבל כקלט תוכנית הכתובה בשפה עילית ומתרגם אותה לתוכנית בשפת מכונה. מהדר תואם בדרך כלל לסוג מעבד מסוים בלבד, ולגרסת שפה מסוימת, ותוצריו לא יהיו תואמים למעבד אחר. פעולת המהדר קרויה הידוּר.
המהדר ממיר פקודות משפה המוגדרת על ידי דקדוק אחד לפקודות שמוגדרות על ידי דקדוק אחר. המרה זו בדרך כלל איננה פונקציה חד-חד-ערכית, כלומר את התוצר של מהדר לרוב לא ניתן לתרגם חזרה לקוד המקור: מקודי מקור שונים אפשר להגיע לאותו תוצר סופי.
תהליך בניית תוכנת מחשב מתחלק לשני שלבּים עיקריים - הידור וקישור. המהדר אחראי על תהליך ההידור. בתהליך ההידור ממיר המהדר את הקוד שכתב המתכנת, לשפת מכונה, כך שעבור כל קובץ שעבר הידור נוצר קובץ מקביל בשפת מכונה. קובץ זה מסומן בדרך כלל כקובץ OBJ (או O במהדרים אחרים).
תהליך ההידור מורכב ממספר תת-שלבים עיקריים: ניתוח מילולי, ניתוח תחבירי, ניתוח סמנטי, ולבסוף שלב יצירת קוד המכונה.
בתהליך הקישור מקושרים ביחד קבצים אלה לתוצר סופי - תוכנה שניתנת לביצוע במעבד ובמערכת הפעלה מסוימת.
מהדרים של שפות תכנות מסוימות מפיקים קוד למעבד וירטואלי שאינו מיושם באופן ישיר בחומרה. דוגמה לשפות כאלה - ‏Java‏,
‎C#‎ ו-Smalltalk. היתרון בשיטה זו הוא היכולת להריץ את אותו קובץ מהודר במעבדים מסוגים שונים.
רקע

מחשבים אינם בעלי בינה ואינם מבצעים דבר פרט למספר מוגבל של פקודות חישוב אלקטרוניות. כל מחשב בנוי על שבב אלקטרוני אחד או יותר הקרוי מעבד המסוגל לקבל בצורה בינארית נתוני קלט, לבצע עליהם פעולה מסוימת ולחשב את הפלט. הכנסת הנתונים והפקודות למעבד מתבצעת בצורה של הכנסת קוד (מספר) של פקודה, יחד עם הנתונים שיעובדו. רצף הפקודות שניתן למעבד נקרא שפת מכונה. אותה שפת מכונה היא התוכנה המורצת במחשב.
בשל הקושי לתכנת את המחשב בשפת מכונה, פותחו עם השנים שפות תכנות מופשטות יותר, הנקראות בשם הקיבוצי שפות עיליות. הדקדוק המגדיר שפה עילית הוא מורכב יותר מדקדוק שפת המכונה, אך עם זאת ברור יותר ומאפשר התייחסות מופשטת יותר להיבטים שונים של החומרה והתוכנה, תחזוקתיות קלה יותר, ופיתוח מהיר יותר.
תפקידו של המהדר, אם כך, הוא להמיר את הדקדוק העילי לדקדוק שפת המכונה. באופן כללי ניתן לומר שככל ששפת התכנות מופשטת יותר, כך על המהדר להיות מותאם ומורכב יותר.
שגיאות זמן הידור

שגיאות זמן הידור הן שם כולל לשגיאות שעל המהדר לזהות כבר בשלב ההידור.
שגיאות מסוגים שונים יתגלו בשלבים שונים בזמן ההידור.
כך למשל תו שאינו מוכר כלל בשפה יגרום לשגיאה בשלב הניתוח הלקסיקלי.
מבנה שגוי כמו לולאה שלא הסתיימה יזוהה בשלב הניתוח התחבירי.
השמה בין ערכים מטיפוסים שונים תזוהה בשלב הניתוח הסמנטי.
תלוי באופי השגיאה, זיהוי שגיאת זמן הידור עלולה לעצור את כל פעולת ההידור, או לאפשר לתהליך להמשיך.
מהדר לעיתים יפיק גם אזהרות על בעיות פוטנציאליות בקוד שלא מונעות את הידורו, אולם פוגעים בקריאות הקוד, כגון חלקים מיותרים שאינם משפיעים כלל על ריצת הקוד.
ראו גם

מקשר
מונחים בתוכנה
GNU bison
מהדורה
הערות שוליים

↑  Chengnian Sun, Vu Le, Qirun Zhang, Zhendong Su, Toward understanding compiler bugs in GCC and LLVM, Proceedings of the 25th International Symposium on Software Testing and Analysis, ISSTA 2016, Association for Computing Machinery, 2016-07-18, עמ' 294–305 doi: 10.1145/2931037.2931074
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |
| --- | --- |
בקרת זהויות :  NLI: 987007531795805171  BNE: XX532454  BnF: cb120631538 (data)  GND: 4148248-7  LCCN: sh86007588  NDL: 01191219  NKC: ph316225
מאני

מאני וסול מאת לורנז פרליך (1895)
מאני (נורדית עתיקה: Máni "ירח") הוא האנשת הירח במיתולוגיה הנורדית. מאני מוזכר באדה הפואטית, שליקטה במאה ה-13 מקורות יותר מוקדמים, ובאדה הפרוזאית, שנכתבה במאה ה-13 על ידי סנורי סטורלוסון. שני המקורות כותבים שמאני הוא אחיה של האנשת השמש, סול, ושהוא הבן של מונדילפארי. האדה הפרוזאית מוסיפה שבניו יוקי וביל רוכבים בעקבותיו בשמיים. כשם עצם פרטי, מאני מופיע ברחבי הספרות הנורדית העתיקה. חוקרים הציעו תאוריות ששורשיו של מאני הם אולי בדמות האנושית בירח שנראתה על ידי הצפון אירופאים, ושאולי יש רמיזה למאני בסיפור אחר שיש לו מקור אחד.
תאוריות

בקורפוס סקאלדי של ענקיות נמצאים צירופים כבולים (לדוגמה - "האשה הנחשקת על ידי מאני" - ששומש על ידי סקאלד במאה ה-10) שזוהו ככאלה שאולי מצביעים על חתונה (או ברית מינית כלשהי) בין מאני לבין יוטון כלשהי. ג'ון לינדואו מציין שאם היה קיים סיפור שכזה, "אין לו עדות באף מקור אחר". רודולף זימק מציין שבשני צירופים כבולים סקאלדיים "מסתבר שמאני הוא ישות עצומה שחוץ מבמקור הזה אנחנו לא יודעים עליה כלום".
ג'ון לינואו מעלה תאוריה על דינו של מאני באירועי ראגנארוק ש"כחלק מיצירת האייסיר, דהיינו, היקום, מאני חייב להיות מושמד בראגנארוק, אך לא מוצהר על כך מפורשות, חוץ מאולי סנורי, שמספר על האטי שיבלע דמות שמימית שהיא אולי הירח".
רודולף זימק מחבר בין העדות על מאני ועל יוקי וביל, (הכוללים, כמו שזמיק מצהיר, "גבר עם מוט ואישה עם בוּשל") הנמאים בפרק ה-11 של ההטעיה של גילבי לבין הסיפורים של דמות אדם הנראה בירח שנמצא בסיפורים עממיים מודרניים באנגליה, סקנדינביה וצפון גרמניה. זימק מוסיף שסטנזה שמופיעה מוקדם בשיר "חזון הנבואה" מצהירה שהאייסיר סידר את הירח ככה ש"יוכל לאמוד מה השנה", שזימק מקשר לכך שלוח השנה הגרמאני היה מבוסס על מחזורי הירח (בדומה ללוח השנה המוסלמי), ושבילו פחות זמן בלילה מאשר ביום.